ഡീപ് ഇമ്പാക്റ്റ് (ബഹിരാകാശ പേടകം)

ടെമ്പൽ-1 എന്ന ധൂമകേതുവിനെ കുറിച്ചു പഠിക്കാൻ വേണ്ടി 2005 ജനുവരി 12൹ നാസ വിക്ഷേപിച്ച ബഹിരാകാശ പേടകമാണു് ഡീപ് ഇമ്പാക്റ്റ്. ഒരു ഇമ്പാക്റ്റർ ഉപയോഗിച്ച് ധൂമകേതുവിനെ ഇടിച്ച് അതിന്റെ ആന്തരിക ചേരുവകൾ പഠിക്കുകയായിരുന്നു ഇതിന്റെ ലക്ഷ്യം. 2005 ജൂലൈ 4൹ ഇമ്പാക്റ്റർ ധൂമകേതുവിന്റെ ന്യൂക്ലിയസ്സിൽ ഇടിച്ചു കയറുകയും അങ്ങനെയുണ്ടായ കുഴിയുടെയും ചിതറിത്തെറിച്ച പൊടി പടലങ്ങളുടെയും നിരവധി ചിത്രങ്ങൾ ഡീപ് ഇമ്പാക്റ്റർ ഭൂമിയിലേക്കയയ്ക്കുകയും ചെയ്തു. ഇതിൽ നിന്ന് ധൂമകേതുവിൽ മുമ്പു പ്രതീക്ഷിച്ചിരുന്നതിനേക്കാൾ പൊടിപലങ്ങൾ കൂടുതലാണെന്നും ഐസ് കുറവാണെന്നുമുള്ള നിഗമനത്തിൽ ശാസ്ത്രജ്ഞർ എത്തി. കൂടാതെ ആന്തരിക ചേരുവകളെ കുറിച്ചുള്ള മറ്റനവധി വിവരങ്ങളും പുതുതായി ലഭിച്ചു. 2013 സെപ്റ്റംബർ 20൹ ഇതിന്റെ പ്രവർത്തനം അവസാനിച്ചു. NASA's Deep Space Comet Hunter Mission Comes to an End 

അവലംബം

വർഗ്ഗം:ബഹിരാകാശപേടകങ്ങൾ - അപൂർണ്ണലേഖനങ്ങൾ
വർഗ്ഗം:വാൽനക്ഷത്ര ദൗത്യങ്ങൾ